[{"text_idx": "#000004", "text": "Poblan\u0303s 2020 ke\u0302r pennan\u0303 Breizh"}, {"text_idx": "#000005", "text": "Anv ke\u0302riou\u0300 Breizh e brezhoneg"}, {"text_idx": "#000006", "text": "Ke\u0302riou\u0300 Breizh dre strollad kumuniou\u0300, bro ha paou\nKe\u0302riou\u0300 Breizh dre strollad kumuniou\u0300"}, {"text_idx": "#000008", "text": "Breizh, eus ar rouantelezh mil bloaz d\u2019ar rannvro europat\nPenaos skrivan\u0303 ho chomlec\u2019h e brezhoneg?"}, {"text_idx": "#000009", "text": "Breizh, eus ar rouantelezh mil bloaz d\u2019ar rannvro europat"}, {"text_idx": "#000010", "text": "Diazez rannadur hengounel Breizh eo an nav bro vras. Aroueziet eo an nav bro-se war banniel Breizh gant an nav bandenn gwenn ha du. Daoust ma n\u2019int tamm ofisiel ebet ken abaoe 1790, pa oa bet savet an departamantou\u0300, ez int manet bev e spered an dud: e Breizh-Izel da gentan\u0303 pa vez graet c\u2019hoazh bemdez-c\u2019houlou\u0300 gant Gwened, Kernev, Leon ha Treger. Da begen kozh e savont? Diaes eo gouzout. Ar pezh a ouzer eo ez int bet kendalc\u2019het pe adsavet gant ar Vrezhoned d\u2019ar mare ma oa galloud Roma war e ziskar, ha moarvat e savont da gozh-kaer pa weler o bevennou\u0300, a zo harzou\u0300 naturel bras, evel ste\u0302riou\u0300 pe aradennadou\u0300 kribennou\u0300...; pe neuze traou\u0300 savet gant an dud en amzer gozh evel mein-veur pe anviou\u0300-lec\u2019h rakvrezhonek. Mont a reont dre vras gant bevennou\u0300 ar meuriadou\u0300 kelt kozh: Kernev, Leon ha Treger a gendalc\u2019h bro an Osismied; Bro-Wened a gendalc\u2019h bro ar Weneted (daoust ma\u2019z eo bet anvet Broereg e-pad ur pennad, war-lerc\u2019h anv Gwereg, ar rener brezhon a c\u2019hounezas ar vro); broiou\u0300 Sant-Brieg, Sant-Malou\u0300 ha Dol a gendalc\u2019h bro ar Goriosolited; ha neuze Bro-Naoned ha Bro-Roazhon, staget ouzh Breizh en IXvet kantved, a gendalc\u2019h broiou\u0300 an Namneted hag ar Redoned. Diazezet e voe an eskoptiou\u0300 war ar broiou\u0300-se, setu ma vez kemmesket a-wechou\u0300 an daou live (daoust ma n\u2019eus eskopti ebet a-gement a glotfe rik gant ur vro) hag ivez ar c\u2019hontelezhiou\u0300 kentidik: anavezout a reer evel-se konted Aled \u2014 a voe kaset diwezhatoc\u2019h ar sez da Sant-Malou\u0300 \u2014 evel Deurhoiarn, aotrou galloudek Algam, bet anvet gant Nevenoe. Chen\u0303ch-dichen\u0303ch kenan\u0303 eo bet bevennou\u0300 ar c\u2019hontelezhiou\u0300 a-hed an istor abalamour d\u2019ar feodelezh, kalz muioc\u2019h eget reou\u0300 an eskoptiou\u0300, hag a zo bet kalz stabiloc\u2019h."}, {"text_idx": "#000013", "text": "Hil rouaned ha duged Breizh"}]